[bookmark: _GoBack]ΟΜΙΛΙΑ ΤΟΥ ΜΑΝΩΛΗ ΣΦΑΚΙΑΝΑΚΗ ΜΕ ΘΕΜΑ "Διαδικτυακές συμπεριφορές υψηλού ρίσκου: ασφαλής πλοήγηση στο διαδίκτυο, μύθοι και αλήθειες".
Το Τμήμα Δια Βίου Μάθησης και Απασχόλησης της Περιφέρειας Νοτίου Αιγαίου και το CSI Institut διοργανώνουν την Δευτέρα 22 Μαίου 2017 και ώρα 18.30 στην αίθουσα εκδηλώσεων ‘’Ροδίνι’’,  ημερίδα με ομιλητή τον κο Μανώλη Σφακιανάκη, πρώην υποστράτηγο και Βοηθό Προϊσταμένου Επιτελείου του Αρχηγείου της Ελληνικής Αστυνομίας, με θέμα "Διαδικτυακές συμπεριφορές υψηλού ρίσκου: ασφαλής πλοήγηση στο διαδίκτυο, μύθοι και αλήθειες".
Ο Υποστράτηγος ε.α της ΕΛ.ΑΣ  θα συνοδεύεται από εγκληματολόγο – ψυχολόγο και τα θέματα που θα συζητηθούν είναι φαινόμενα που απασχολούν τους εφήβους και τους ενήλικες, κατά την περιήγησή τους στο διαδίκτυο, όπως:
– Ψηφιακά αποτυπώματα/ ίχνη.
– Grooming ή αποπλάνηση κ.λπ.
– Sexting ή διαδικτυακό sex
– Ψηφιακές διαδρομές υψηλού ρίσκου
Κατά τη διάρκεια της συζήτησης θα παρουσιαστούν οι επικίνδυνες πτυχές, οι λόγοι που οδηγούν στα φαινόμενα αυτά και οι τρόποι πρόληψης και αντιμετώπισής τους.
Συντονίστρια της συζήτησης θα είναι η δικηγόρος κα Χ. Χρυσοχού και υποστηρικτές της εκδήλωσης το ΚΕΚ ‘’Γεώργιος Γεννηματάς’’, το CSI INSTITUT, η Ένωση Ασκούμενων και Νέων Δικηγόρων Ρόδου και το Κολλέγιο Ρόδου.
Η ομιλία είναι ανοικτή προς το Ροδιακό κοινό και η Είσοδος είναι Ελεύθερη.

